《再次前韵赠叶权之》
宋代·慕容彦逢

广文新决科，恩袍斗春绿。香名满众耳，要路策高足。

阿房得第满，中眉嗟志目。平明趋省门，容仪耸旁瞩。

廪薄虽屡空，润身非润屋。朅来锁南宫，迨此东风燠。

吟哦夜不休，立侍窘童仆。诗成字字清，华星点秋肃。

中含不尽意，往往念归沐。遥知卧鸱夷，独酌慰斋宿。

云谁可与饮，邻有三不速。篇卷正沉迷，当以从事趣。

作者简介：（1067—1117）常州宜兴人，字淑遇，一作叔遇。哲宗元祐三年进士。复中绍圣二年弘词科。累迁太学博士。徽宗朝，除秘书省校书郎，三迁至左司谏，又擢中书舍人、尚书兵部侍郎，颇受知徽宗。为蔡京排挤，出知汝州。政和元年召还，官至刑部尚书。性嗜学，博通经史诸子，词章雅丽简古，挥笔立就，一时典册，多出其手。卒谥文友。有《摛文堂集》。